El Ressona es consolida com el festival valencià de música emergent
05 de setembre 2019

![](/media/ezudpq4n/93-unnamed-1-_cuerpo.jpg)  
  

El Ressona ja és el festival de música emergent més destacat del panorama valencià gràcies a la resposta del públic. Més de 4.000 persones han acudit als concerts d'esta tercera edició, una de les més transversals de la trajectòria del festival, amb grups tan variats com Candeleros (cumbia), Melenas (_garage_), Pleasant Dreams (_indie folk_) o Crudo Pimento (experimental).

El certamen va tancar la seua programació amb un dels concerts més aplaudits de l'estiu, el de  CALIVVLA i Blanco Palamera. El grup valencià, amb a penes un any de recorregut, va demostrar perquè els programadors volen portar el seu so per tota la Comunitat. Les seues lletres existencialistes i el seu so garage va transportar al públic a les antigues sales de concerts, aquelles amb adhesius humits sobre les taules de fusta, cartells atrotinats en les parets i gots de tub amb cervesa calenta. Ho va fer amb cançons com “Efímero”, “Emperador” o “25”, temes del seu últim treball discogràfic, CLV.​ 

![](/media/5mllkerb/93-unnamed-2-_cuerpo.jpg)  

Mario Ballester va cantar sobre ruptures, rebel·lia, així com d'una bretxa generacional que va tenir el seu protagonisme en la cançó “Turista”. El so frenètic de les guitarres de Ballester i Miguel Scarabaggio va impactar al públic en temes com “After” o la cançó inèdita que el grup va voler presentar en el Ressona. Va destacar la contribució de Chema Bordás a la bateria i també el personal so de Lidia Fernández al baix. El grup serà teloner dels Jacuzzi Boys (EUA) el pròxim 10 de setembre en la sala 16 Toneladas de València.

Blanco Palamera va pujar a l'escenari del Ressona a les 23.30 hores amb “Llega”, un dels temes de Promeses, l'àlbum debut d’este duo compostelano que es mou com a peix en l'aigua en gèneres com el R&B, el soul o el pop. És molt difícil trobar a dues persones com Manuel Blanco i Xoán Domínguez, dos monstres musicals que se sincronitzen com un únic instrument de vent sobre l'escenari. Blanco, a la guitarra, i Domínguez, a la bateria, tots dos aconsegueixen suspendre al públic en una atmosfera ‘groove’ que va arribar a un perfecte clímax amb “Aire” i “Sola con mi voz”. El duo va finalitzar la seua presentació amb “Salvaje”. El tema va aconseguir derrocar els murs del públic, que va ballar per a acomiadar a Blanco Palamera.

![](/media/vbmfbnlf/93-unnamed-3-_cuerpo.jpg)  

El Ressona s'ha consolidat com el festival de música emergent de la Comunitat Valenciana. La seua programació ha demostrat ser una guia dels dels grups nacionals i valencians que sonaran fort el pròxim any. Així ho va demostrar l'actuació d'Els Jóvens i els Manises en la seua segona edició. En este tercer lliurament, han actuat grups com Candeleros (amb gira per Mèxic), Jamaleònics (guanyador del concurs de bandes de l'Iboga Summer Festival), Pleasant Dreams (present en el FIB), Melenas (grup femení emergent en l'escena) o Crudo Pimento (que acaba de gravar el seu disc a Nova York).

Totes les actuacions del Ressona han sigut gratuïtes i s'han realitzat al costat de la Plaça del Restaurador Facundo Roca Ribelles de Sagunt. El festival ha sigut organitzat per l'Ajuntament de Sagunt i Sagunt Reviu amb el suport del Festival Sagunt a Escena i empreses de la localitat com Adetursa, Sagunt Distribució, Cerveses San Miguel i els restaurants Taverna de la Serp i Le Fou.

Fotografies de Provi Morillas

![](/media/ljak021u/93-unnamed-4-_cuerpo.jpg)  
![](/media/im2hhvd0/93-unnamed_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-ressona-es-consolida-com-el-festival-valencia-de-musica-emergent/ "Facebook")
*   [](http://twitter.com/share?url=https://aytosagunto.es/va/actualitat/el-ressona-es-consolida-com-el-festival-valencia-de-musica-emergent/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ressona-es-consolida-com-el-festival-valencia-de-musica-emergent/ "Linked In")
*   [](mailto:?body=https://aytosagunto.es/va/actualitat/el-ressona-es-consolida-com-el-festival-valencia-de-musica-emergent/)